Foto: Prezident matbuot xizmati O‘zbekiston prezidenti Shavkat Mirziyoyev Chirchiq shahridagi harbiy qismlardan biriga tashrif buyurdi. Bu haqda prezident matbuot xizmati xabar berdi. Prezident munosib xizmat qilgan harbiylarga barcha sharoitlar yaratish, ularni uy-joy, avtomashina bilan ta’minlash bo‘yicha topshiriq bergan. Shuningdek, Shavkat Mirziyoyev harbiy xizmatchilarning harbiy kiyim va asbob-anjomlari bilan tanishib, ularni zamonaviy asosda yangilash, ta’minot tizimini takomillashtirish zarurligini ta’kidladi. Prezident Toshkent viloyatiga tashrifi davomida boshqa iqtisodiy obektlarni ham ko‘zdan kechirishi ko‘zda tutilgan.